અમદાવાદ શહેરના વસ્ત્રાપુર ખાતે ચાલતા બોગસ કોલ સેન્ટર પર ક્રાઈમબ્રાંચે દરોડા પાડ્યા હતા. જેમાં કુલ 19 આરોપીની ધરપકડ કરવામાં આવી છે. છેલ્લા 8 મહિનાથી ચાલતા કોલ સેન્ટરમાં અમેરિકાના નાગરિકો સાથે આઈઆઈએસ અને લોન આપવાના નામે લાખો રૂપિયાની છેતરપિંડી કરવામાં આવતી હોવાનુ બહાર આવ્યું છે. ક્રાઇમ બ્રાન્ચના દરોડા દરમિયાન પોલીસે મુખ્ય સંચાલક હિતેન્દ્ર દાવડા અને સંદિપ રાજવાણીની ધરપકડ કરી હતી. પોલીસે કુલ 19 લોકોની ધરપકડ કરી 34 સીપીયુ, 21 મોબાઇલ ફોન, 3 લેપટોપ સહિત અન્ય ઇલેકટ્રોનીક ચીજવસ્તુઓનો મુદ્દામાલ કબજે કર્યો છે.